शासकीय कार्य में बाधा डाली, दो को कारावास
विशेष सत्र न्यायाधीश बीआर पाटिल ने शासकीय कार्य में बाधा डालने पर दो आरोपियों को छह-छह माह का सश्रम कारावास और एक-एक हजार रूपए के अर्थदंड से दंडित किया है। अर्थदंड अदा न करने पर एक-एक माह का अतिरिक्त सश्रम कारावास भुगताए जाने से दंडित किया है। मामले में शासन की ओर से पैरवी विशेष लोक अभियोजक राजीव बद्री सिंह ने की।
अभियोजन के अनुसार प्रकरण के फरियादी वनरक्षक परमसिंह धुर्वे ने 18 मई 2014 को नाका बहेरा में गुड्डे सिंह की 5 नग सागौन की लकड़ी पकड़ ली थी और प्रकरण बनाकर लकड़ी वन चौकी में रखवा दी थी। 19 मई 2014 को गुड्डे सिंह ने आरोपी पूरन सिंह एवं मुकंुदी सिंह को वन चौकी में लकड़ी छुड़ाने के लिए भेजा। वन चौकी में आकर आरोपियों ने परम सिंह धुर्वे को गालियां दी और जान मारने की धमकी दी। आरोपी परम सिंह ने कुल्हाड़ी से हमला करना चाहा। पास में खड़े तुलसीराम और बलराम ने बीच-बचाव किया। परमसिंह ने अपने साथ हुई घटना के संबंध में थाना दमोह देहात में लिखित आवेदन दिया। जिसके आधार पर प्रथम सूचना रिपोर्ट लिखी गई। प्रकरण विवेचना पश्चात न्यायालय के समक्ष आने पर अभियोजन ने प्रकरण के समर्थन में 7 साक्षियों को पेश किया। एवं प्रकरण में एक अन्य साक्षी से परम सिंह का ड्यूटी सर्टिफिकेट एवं गुड्डे सिंह पर बने प्रकरण की मूल प्रति सुपुर्दनामा पंचनामा, जब्तीनामा पेश की। न्यायालय ने साक्ष्य पश्चात अभियोजन के तर्कों से सहमत होकर आरोपियों को कारावास एवं जुर्माने से दंडित किया।
hin_Deva hin_Deva hin_Deva